Document ID: 32007R0880

32007R0880
L 194/3
SLUŽBENI LIST EUROPSKE UNIJE
25.07.2007.
UREDBA KOMISIJE (EZ) br. 880/2007
od 25. srpnja 2007.
o izmjeni Uredbe (EZ) br. 2133/2001 o otvaranju i predviđanju upravljanja određenim carinskim kvotama i plafonima Zajednice u sektoru žitarica u pogledu carinske kvote Zajednice za određene pripravke koji se rabe za prehranu životinja, obuhvaćene oznakom KN 2309 90
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 2007/444/EZ od 22. veljače 2007. o sklapanju Sporazuma između Europske zajednice i kanadske Vlade o zaključivanju pregovora na temelju članka XXIV. stavka 6. GATT-a (1), a posebno njezin članak 2.,
uzimajući u obzir Uredbu Vijeća (EZ) br. 1784/2003 od 29. rujna 2003. o zajedničkom uređenju tržišta žitarica (2), a posebno njezin članak 12. stavak 1.,
budući da:
(1)
Uredbom Vijeća (EZ) br. 733/2007 od 22. veljače 2007. o provedbi Sporazuma između Europske zajednice i kanadske Vlade o zaključivanju pregovora na temelju članka XXIV.:6. GATT-a, o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i Zajedničkoj carinskoj tarifi (3), propisuje se, po kalendarskoj godini, za carinsku kvotu za uvoz određenih pripravaka vrste koje se rabe za prehranu životinja, obuhvaćene oznakom KN 2309 90 po carinskoj stopi u visini od 7 % ad valorem.
(2)
Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (4), ujedinjuje pravila upravljanja koja se primjenjuju na carinske kvote koje se koriste kronološkim redom datuma carinskih deklaracija i praćenja uvoza u okviru povlaštenog aranžmana. Kako bi se uskladilo upravljanje ovom novom carinskom kvotom s tim sličnim kvotama, njihovo se upravljanje mora uključiti u odgovarajuću odredbu.
(3)
Uredbu Komisije (EZ) br. 2133/2001 (5) potrebno je stoga na odgovarajući način izmijeniti.
(4)
Mjere predviđene u ovoj Uredbi u skladu su s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Prilogu II. Uredbi (EZ) br. 2133/2001 dodaje se sljedeća rečenica:
„09.0070
2309 90 31
2309 90 41
2309 90 51
2309 90 95
2309 90 99
Pripravci koji se rabe za prehranu životinja
2 700
7 % ad valorem
Sve treće zemlje (erga omnes)”
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. srpnja 2007.

Labels: 3
17
6